**Valids Ragragi** (berberu: ⵡⴰⵍⵉⴷ ⵔⴰⴳⵔⴰⴳⵉ; arābu: وليد الركراكي; dzimis 1975. gada 23. septembrī) ir marokāņu futbola treneris un bijušais futbolists. Spēlējis aizsarga pozīcijā, bijis Marokas futbola izlases dalībnieks. Kopš 2022. gada augusta ir Marokas izlases galvenais treneris.

Futbolista karjera
------------------

Dzimis Francijā. Spēlētāja karjeru sāka Parīzes "Racing" sastāvā, kas tolaik spēlēja amatieru līmenī. 1999. gadā pievienojās Francijas 2. līgas (*Ligue 2*) klubam *Toulouse FC*. Sezonu komanda pabeidza 3. vietā un tika paaugstināta uz *Ligue 1*. 2000.—2001. gada sezonā Regragī aizvadīja 16 spēles *Ligue 1* un guva vienus vārtus. Komanda izkrita atpakaļ uz 2. līgu. 2001. gada novembrī pārgāja uz citu *Ligue 2* klubu *AC Ajaccio*. 2001.—2002. gada sezonā uzvarēja līgā un nākamās divas sezonas Regragī šī kluba sastāvā spēlēja *Ligue 1*. 

Turpinājumā pārstāvēja Spānijas klubu Santanderas "Racing". Tajā aizvadīja divas sezonas un izgāja laukumā 26 *La Liga* spēlēs. Pēc tam atgriezās Francijā un spēleja klubos *Dijon* un *Grenoble*. Karjeras noslēgumā spēlēja amatieru komandā *Fleury-Mérogis*.

Marokas izlasē pirmo spēli aizvadīja 2001. gada 28. janvārī pret Ēģipti. Izlases sastāvā divas reizes piedalījies Āfrikas Nāciju kausā. 2004. gadā spēlēja finālā, kurā Maroka piekāpās Tunisijai. Ragragi tika iekļauts čempionāta simboliskajā izlasē. Piedalījās arī 2006. gada Āfrikas Nāciju kausā, bet tajā komanda neizkļuva no grupas. Kopumā izlases rindās aizvadījis 45 spēles.

Trenera karjera
---------------

Pēc spēlētāja karjeras beigām sāka trenēt jauniešu komandas. 2012. gadā kļuva par Marokas izlases trenera asistentu. Kad 2013. gada oktobrī galvenais treneris Rašīds Tausī tika atbrīvots no amata, līgums tika pārtraukts arī ar Ragragi. 2014. gada maijā kļuva par Rabātas FUS galveno treneri. 2014. gadā izcīnīja Marokas troņa kausu. 2016. gadā kļuva par Marokas augstākās futbola līgas *Botola* čempionu.

2020. gada janvārī nolēma karjeru turpināt Kataras klubā *Al-Duhail*. 2020. gadā viņa vadībā komanda izcīnīja Kataras čempionu titulu. Bet tā paša gada oktobrī pēc izstāšanās no AFC Čempionu līgas Regragī atstāja amatu. 2021. gada augustā tika iecelts par Marokas kluba *Wydad AC* galveno treneri. 2021.—2022. gada sezonā uzvarēja gan Marokas līgā *Botola*, gan CAF Čempionu līgā.

2022. gada 31. augustā tika apstiprināts par Marokas izlases galveno treneri, stājoties amatā atbrīvotā Vahida Halilhodžiča vietā.

Sasniegumi
----------

### Spēlētāja karjerā

**Ajaccio**

* *Ligue 2*: 2001–02

**Marokas izlase**

* Āfrikas Nāciju kausa vicečempions: 2004

### Trenera karjerā

**Fath Union Sport**

* *Botola*: 2015–16
* Marokas troņa kauss: 2013–14

**Al-Duhail**

* Kataras līga: 2019–20

**Wydad AC**

* *Botola*: 2021–22
* CAF Čempionu līga: 2021–22

Atsauces
--------

1. ↑  «L'équipe type de la CAN». *rfi.fr* (franču). 2004. gada 15. februārī. Skatīts: 2022. gada 9. novembrī.
2. ↑  «Appearances for Morocco National Team» (angļu). RSSSF. Skatīts: 2022. gada 9. novembrī.
3. ↑  «Morocco appoint Walid Regragui as head coach». *espn.com* (angļu). 2022. gada 1. septembrī. Skatīts: 2022. gada 9. novembrī.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Valids Ragragi***.
* *National-Football-Teams* profils (angliski)
* *Transfermarkt* spēlētāja profils (angliski)
* *Transfermarkt* trenera profils (angliski)
* *FBref* spēlētāja profils (angliski)

|  |  |  |  |
| --- | --- | --- | --- |
| 

| * s
* d
* l
Marokas futbola izlase — FIFA Pasaules kauss 2022 |
| --- |
|  |
| 
* 1 Bunū
* 2 Hakīmi
* 3 Mezrāvi
* 4 Amrābats
* 5 Agerds
* 6 Saiss (K)
* 7 Zijāšs
* 8 Ounāhi
* 9 Hamdallāhs
* 10 Zerūri
* 11 Sābīri
* 12 Mohamedi
* 13 Šāirs
* 14 Abuhlāls
* 15 Amalāhs
* 16 Ezalzulī
* 17 Būfāls
* 18 el Jāmīks
* 19 en Nesīri
* 20 Dāri
* 21 Šedīra
* 22 Tagnauti
* 23 el Hanūss
* 24 Bānūns
* 25 Atīja Allāhs
* 26 Džebrāns
* Galvenais treneris Valsts karogs: Maroka Valids Ragragi

 |

 |